Ռուսաստանում 2014-ին մի ֆիլմ է նկարահանվել՝ «Левиафан» վերնագրով, որը միջազգային փառատոներում անվերջ մրցանակների է արժանանում, ներկայացված է «Օսկարի», իսկ Ռուսաստանում ֆիլմի շուրջ Մոսկվայից մինչեւ Կամչատկա կրքեր են բորբոքվել, քանի որ, ինչպես բնորոշել է ՌԴ մշակույթի նախարար Վլադիմիր Մեդինսկին, ֆիլմում Ռուսաստանը պատկերված է Рашка-говняшка-ի սկզբունքով: Ավելորդ է ասել, որ երկիրը որեւէ կերպ պատկերելու համար այն պետք է այդպիսին լինի, սեփական դեմքի համար հայելուն մեղադրելն անլուրջ է: Օտարոտին իրավիճակն է, երբ երկիրն այդպես է կոչում նախարարը: Այդ առթիվ բարձրացած աղմուկի կապակցությամբ ՌԴ մշակույթի նախարարությունից պարզաբանել էին, որ Մեդինսկին Рашка-ի մասին արտահայտությունն արել է որպես գրող եւ ոչ որպես նախարար: